**Ministru kabineta rīkojuma projekta** **„****Par valstij dividendēs izmaksājamo valsts sabiedrības ar ierobežotu atbildību „Bērnu klīniskā universitātes slimnīca” peļņas daļu” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2009.gada 15.decembra noteikumu Nr.1471 „Kārtība, kādā tiek noteikta un ieskaitīta valsts budžetā izmaksājamā peļņas daļa par valsts kapitāla izmantošanu” (turpmāk – MK noteikumi Nr.1471) 5.punkts, kas paredz, ka Ministru kabinets pēc kapitāla daļu turētāja priekšlikuma kapitālsabiedrībai var noteikt atšķirīgu dividendēs izmaksājamo peļņas daļu.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Valsts sabiedrība ar ierobežotu atbildību „Bērnu klīniskā universitātes slimnīca” (turpmāk - kapitālsabiedrība) ir vadošā bērnu ārstniecības iestāde Latvijā ar augsta līmeņa tehnoloģisko nodrošinājumu un atbilstoši sagatavotu ārstniecisko un aprūpes personālu.Kapitālsabiedrība 2014.gadā atbilstoši Ministru kabineta 2013.gada 27.augusta sēdes protokola Nr.46, 102.§ 1.punktam un Ministru kabineta 2013.gada 29.oktobra sēdes protokola Nr.56, 46.§ 4.punktam saņēma valsts budžeta finansējumu slimnīcas Onkoloģijas nodaļas rekonstrukcijas darbu nodrošināšanai un medikamentu un specializētā ārstnieciskā uztura nodrošināšanai ar retām slimībām slimojošiem bērniem, kā arī saskaņā ar Ministru kabineta 2014.gada 18.jūnija rīkojumu Nr.309 „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem””, Ministru kabineta 2014.gada 25.jūlija rīkojumu Nr.379 „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” un Ministru kabineta 2014.gada 28.augusta rīkojumu Nr.460 „Par pamatbudžeta apropriācijas pārdali starp Finanšu ministriju un Veselības ministriju”, saņēma papildu finansējumu veselības aprūpes pakalpojumu pieejamības uzlabošanai, ārstniecības iestāžu infrastruktūras uzturēšanas izdevumu deficīta segšanai un medikamentu iegādei cistiskā fibrozes pacientu ambulatorai ārstēšanai un ar retajām slimībām slimojošo bērnu medikamentozai ārstēšanai, kā rezultātā, salīdzinot ar 2013.gadu, pamatdarbības neto apgrozījums palielinājās par 10,6%. Kapitālsabiedrības 2014.gada pārskata perioda peļņa pēc nodokļu nomaksas ir EUR 141 359. (Piezīme: 2014.gadu bija plānots noslēgt ar EUR 7 830 lielu peļņu.) 2014.gada saimnieciskās darbības rezultāts, salīdzinot ar 2013.gadu, pasliktinājis kopējos kapitālsabiedrības finanšu rādītājus un kopumā neliecina par finanšu stabilitāti ilgtermiņā. Kapitālsabiedrības saistību īpatsvars bilancē uz 31.12.2014. bija 85,1% (kas nozīmē, ka tikai ar 15% finanšu rezervi tiek segts kapitālsabiedrības kopējo saistību apmērs) un saistību attiecība pret pašu kapitālu bija 6,52 (pēc „finanšu sviras” principiem saistībām jābūt ne lielākām kā pašu kapitāls), kas norāda uz augstu finanšu risku. Kopš 2009.gada samazinātais valsts budžeta finansējums veselības aprūpes pakalpojumu nodrošināšanai, kas ārstniecības iestādēm tiek maksāts atbilstoši normatīvajos aktos noteiktajiem tarifiem, pilnībā nekompensē pakalpojumu sniegšanas faktiskās izmaksas, t.sk., preču un pakalpojumu cenu pieaugumu, infrastruktūras uzturēšanas, attīstības un amortizācijas izdevumus un neļauj veidot uzkrājumus valsts galvotā aizdevuma atmaksai. Lai nodrošinātu nepārtrauktu valsts galvotā aizdevuma apkalpošanas izdevumu segšanu (procentu maksājumu) un pamatsummas atmaksu, kapitālsabiedrība spiesta samazināt kārtējos izdevumus, kas negatīvi var ietekmēt piedāvāto veselības aprūpes pakalpojumu kvalitāti un to sniegšanas nepārtrauktību.Kapitālsabiedrības bruto peļņas rentabilitātes rādītājs 2011.gadā bija negatīvs -6,4%, 2012.gadā -5,8%, 2013.gadā tas kļuva pozitīvs 7,0%, bet 2014.gadā salīdzinot ar 2013.gadu, ir samazinājies par 2,5 procentpunktiem un bija 4,5%, kas norāda, ka kapitālsabiedrības pamatdarbība kļuva mazāk ienesīga, turklāt pilnībā nenodrošina pārējo izmaksu segšanu (valsts galvotā aizdevuma saistības, infrastruktūras uzturēšanas un attīstības, kā arī nemateriālo ieguldījumu un pamatlīdzekļu nolietojuma izmaksas), lai ilgtermiņā nodrošinātu pacientiem droša un kvalitatīva pakalpojuma sniegšanu un strādātu bez zaudējumiem. Kapitālsabiedrībai ir sniegts valsts galvotais aizdevums EUR 26 109 600 apmērā, kura izsniegšanas mērķis ir nodrošināt valsts apmaksāto ārstniecības pakalpojumu kvalitāti atbilstoši valsts noteiktajām minimālajām obligātajām prasībām un radīt priekšnoteikumus visaptverošai procesu, rezultātu un darba vides kvalitātes uzlabošanai slimnīcā. Saskaņā ar valsts galvotā aizdevuma saistību segšanas grafiku kapitālsabiedrība 2011.gadā uzsāka aizdevuma pamatsummas atmaksu, kas ir EUR 870 320 gadā. 2014.gadā maksājamā aizdevuma pamatsumma kopā ar procentu maksājumiem bija EUR 983 040,36, savukārt 2015.gadā jāveic aizņēmuma pamatsummas atmaksa EUR 870 320 apmērā, kā arī procentu maksājumi EUR 74 712 apmērā (norādītā summa ir aptuvena, jo tiek piemērota mainīgā EURIBOR likme), kopā 2015.gadā – EUR 945 032.Kapitālsabiedrība 2015.gadā uzsāka slimnīcas 24.korpusa (Hematoonkoloģijas nodaļa) rekonstrukcijas darbus, kuri ir sadalīti trijās kārtās. Rekonstrukcijas darbu 1.kārtas ietvaros paredzēts rekonstruēt slimnīcas 24.korpusa 1.stāvu. Rekonstrukcijas darbu 1.kārtas kopējās izmaksas ir EUR 1 361 673,50, kas tiks segtas no piesaistīta ERAF finansējuma EUR 1 095 474 apmērā, kapitālsabiedrības pašu līdzekļiem EUR 205 409,50 un no piešķirtā valsts budžeta finansējuma (LR Saeimas deputātu iebalsotais) EUR 60 790 apmērā. Rekonstrukcijas darbu 2.kārtas ietvaros paredzēts rekonstruēt slimnīcas 24.korpusa 2.stāvu. Rekonstrukcijas darbu 2.kārtas kopējās izmaksas ir EUR 1 260 930,16, kas tiks segtas no kapitālsabiedrības pašu līdzekļiem EUR 556 930,16 un no Biedrības „Bērnu slimnīcas fonds” organizētās labdarības akcijas ietvaros piesaistītajiem ziedojumiem EUR 704 000 apmērā. Rekonstrukcijas darbu 3.kārtas ietvaros paredzēts rekonstruēt slimnīcas 24.korpusa jumtu un fasādi, kā arī veikt labiekārtošanas darbus, kuru kopējās izmaksas, atbilstoši būvdarbu projektētāja sagatavotajai kontroltāmei, plānotas EUR 1 570 000. Slimnīcas 24.korpusa rekonstrukcijas ietvaros nepieciešams iegādāties arī jaunu saimniecisko un medicīnisko aprīkojumu Hematoonkoloģijas nodaļas darbības nodrošināšanai. Izvērtējot Hematoonkoloģijas nodaļai faktiski nepieciešamo aprīkojumu un tā tirgus cenas pēc būvdarbu projektētāja aprēķiniem iegādes, izdevumi saimnieciskām iekārtām varētu būt EUR 73 846 un medicīniskām iekārtām varētu būt EUR 358 923. Ņemot vērā, ka kapitālsabiedrības apgrozījumu 98% apmērā veido valsts budžeta finansējums veselības aprūpes pakalpojumu nodrošināšanai, jebkuras negatīvas izmaiņas finanšu plūsmā var būtiski ietekmēt kapitālsabiedrības darbību, t.sk. slimnīcas 24.korpusa (Hematoonkoloģijas nodaļa) rekonstrukcijas un aprīkošanas īstenošanu, un veselības aprūpes pakalpojuma sniegšanas nepārtrauktību. Saskaņā ar MK noteikumu Nr.1471 4.2 punktu minimālo dividendēs izmaksājamo peļņas daļu par 2014. pārskata gadu kapitālsabiedrībām, kurās visas kapitāla daļas tieši vai pastarpināti pieder valstij nosaka un aprēķina 90 procentu apmērā no attiecīgās kapitālsabiedrības tīrās peļņas, ja valsts budžeta likumā kārtējam gadam nav noteikts citādi. Kapitālsabiedrībai par 2014.gadu būtu jāieskaita valsts budžetā dividendes EUR 127 223,10.Ja kapitālsabiedrības 2014.gada peļņas daļa tiek ieskaitīta valsts budžetā kā dividendes, pastāv risks, ka palielināsies īstermiņa parādu apjoms piegādātājiem un darbuzņēmējiem, var tikt kavēti maksājumi, kā arī vēl vairāk samazināti finanšu līdzekļi, kas tiek novirzīti infrastruktūras uzturēšanai, nodrošinot tikai minimāli nepieciešamo, tādējādi var būt nepieciešams papildu finansējums, lai nodrošinātu sniegto veselības aprūpes pakalpojumu nepārtrauktību. Ja kapitālsabiedrības 2014.gada peļņas daļa netiek ieskaitīta valsts budžetā kā dividendes, kapitālsabiedrībai tiek atbrīvoti līdzekļi, kurus var ieguldīt jauna saimnieciskā un medicīniskā aprīkojuma iegādei, lai nodrošinātu rekonstruētās Hematoonkoloģijas nodaļas darbības uzsākšanu, kas esošā valsts budžeta finansējuma veselības aprūpes pakalpojumiem ietvaros praktiski nav iespējams, ņemot vērā to, ka Hematoonkoloģijas nodaļas rekonstrukcijas 2. un 3.kārta lielā apmērā (56%) tiek finansēta no kapitālsabiedrības pašu līdzekļiem (29%) un labdarības akcijas ietvaros piesaistītajiem ziedojumiem (27%).Lai nodrošinātu kapitālsabiedrības Hematoonkoloģijas nodaļas aprīkošanu un nepārtrauktu veselības aprūpes pakalpojumu sniegšanu, Veselības ministrija, kā kapitāla daļu turētājs, ierosina Ministru kabinetam kapitālsabiedrībai par 2014.gadu valsts budžetā dividendēs izmaksājamo peļņas daļu noteikt 0% apmērā no tīrās peļņas un novirzīt 2014.gadā gūto peļņu EUR 141 359 apmērā kapitālsabiedrības Hematoonkoloģijas nodaļas aprīkojuma nodrošināšanai, kas nepieciešams valsts apmaksāto veselības aprūpes pakalpojumu sniegšanai. |
| 3. | Projekta izstrādē iesaistītās institūcijas | Veselības ministrija |
| 4. | Cita informācija | Līdz 2015.gada 1.janvārim dividendēs izmaksājamo peļņas daļu noteica atbilstoši Likuma „Par valsts un pašvaldību kapitāla daļām un kapitālsabiedrībām” 3.pantam un Ministru kabineta 2009.gada 15.decembra noteikumu Nr.1471 „Kārtība, kādā tiek noteikta un ieskaitīta valsts budžetā izmaksājamā peļņas daļa par valsts kapitāla izmantošanu” (turpmāk – MK noteikumi Nr.1471) 5.punktam. Savukārt no 2015.gada 1.janvāra ir spēkā jauns valsts kapitālsabiedrību pārvaldību regulējošs normatīvais akts – Publiskas personas kapitāla daļu un kapitālsabiedrību pārvaldības likums, tomēr šobrīd vēl nav noteikta kārtība kādā prognozējama peļņas daļa, kas izmaksājama dividendēs, līdz ar to dividendēs izmaksājamā peļņas daļa tiek noteikta atbilstoši Ministru kabineta 2009.gada 15.decembra noteikumu Nr.1471 „Kārtība, kādā tiek noteikta un ieskaitīta valsts budžetā izmaksājamā peļņas daļa par valsts kapitāla izmantošanu” (turpmāk – MK noteikumi Nr.1471) 5.punktam. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2015** | Turpmākie trīs gadi (*euro*) |
| **2016** | **2017** | **2018** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: |   |   |   |   |   |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  125 098 489 |  -127 223 |  0 |  0 |  0 |
| 1.2. valsts speciālais budžets |  0 |  0 |  0 |  0 |  0 |
| 1.3. pašvaldību budžets |  0 |  0 |  0 |  0 |  0 |
| 2. Budžeta izdevumi: |   |   |   |   |   |
| 2.1. valsts pamatbudžets |  0 |  0 |  0 |  0 |  0 |
| 2.2. valsts speciālais budžets |  0 |  0 |  0 |  0 |  0 |
| 2.3. pašvaldību budžets |  0 |  0 |  0 |  0 |  0 |
| 3. Finansiālā ietekme: |   |   |   |   |   |
| 3.1. valsts pamatbudžets |  125 098 489 |  -127 223 |  0 |  0 |  0 |
| 3.2. speciālais budžets |  0 |  0 |  0 |  0 |  0 |
| 3.3. pašvaldību budžets |  0 |  0 |  0 |  0 |  0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  0 |  0 |  0 |  0 |
|  0 |  0 |  0 |  0 |
|  0 |  0 |  0 |  0 |
| 5. Precizēta finansiālā ietekme: | X |  0 |  0 |  0 |  0 |
| 5.1. valsts pamatbudžets |  0 |  0 |  0 |  0 |
| 5.2. speciālais budžets |  0 |  0 |  0 |  0 |
| 5.3. pašvaldību budžets |  0 |  0 |  0 |   |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Nav attiecināms. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Ņemot vērā to, ka valstij piekritīgās dividendes no kapitālsabiedrībām, kurās Veselības ministrija ir valsts kapitāla daļu turētāja, konkrēti valsts budžetā netiek plānoti un kapitālsabiedrība 2014.gadā plānoja peļņu tikai EUR 7 830 apmērā, rīkojuma projekts nerada būtisku ietekmi uz plānotajiem 2015.gada valsts budžeta ieņēmumiem.Ņemot vērā ierobežotos valsts budžeta līdzekļus veselības nozarei, kapitālsabiedrībai par sniegtajiem valsts apmaksātajiem veselības aprūpes pakalpojumiem tiek maksāts atbilstoši normatīvajos aktos noteiktajiem tarifiem, kas pilnībā nekompensē pakalpojumu sniegšanas faktiskās izmaksas, t.sk., preču un pakalpojumu cenu pieaugumu, infrastruktūras uzturēšanas, attīstības un amortizācijas izdevumus. Ārstniecības iestādēm regulāri jāveic izmaksas ierobežojoši pasākumi, lai nodrošinātu nepieciešamo veselības aprūpes pakalpojumu nepārtrauktu sniegšanu, un tikai 2014.gadā saņemtais papildus valsts budžeta finansējums ļāva kapitālsabiedrībai 2014.gadu noslēgt ar neto pelņu EUR 141 359 apmērā. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts sabiedrība ar ierobežotu atbildību „Bērnu klīniskā universitātes slimnīca” |
| 2. | Projekta izpildes ietekme uz pārvaldes funkcijām un institucionālo struktūru.  | Nav |
| 3. | Cita informācija | Nav  |

Anotācijas II, IV, V, VI sadaļa – rīkojuma projekts šīs jomas neskar.

Veselības ministrs G.Belēvičs

26.08.2015 16:44

1 620

K.Karpovs

67876036, Konstantins.Karpovs@vm.gov.lv